РЕПУБЛИКА СРБИЈА

НАРОДНА СКУПШТИНА

Одбор за финансије, републички буџет

и контролу трошења јавних средстава

11 Број 06-2/74-23

30. март 2023. године

Б е о г р а д

ЗАПИСНИК

18. СЕДНИЦЕ ОДБОРА ЗА ФИНАНСИЈЕ, РЕПУБЛИЧКИ БУЏЕТ И КОНТРОЛУ ТРОШЕЊА ЈАВНИХ СРЕДСТАВА,ОДРЖАНЕ 30. МАРТА 2023. ГОДИНЕ

Седница је почела у 12,00 часова.

Седници је председавао Верољуб Арсић, председник Одбора.

Седници су присуствовали чланови Одбора: Светлана Милијић, Тијана Давидовац, Ненад Митровић, Небојша Зеленовић, Војислав Вујић и Драган М. Марковић.

Седници су присуствовали заменици чланова Одбора: Братимир Васиљевић (заменик Ане Белоице), Милица Обрадовић (заменик Мирослава Кондића), Снежана Пауновић (заменик Душана Бајатовића), Ђорђе Станковић (заменик Мирослава Алексића), Александар Југовић (заменик Николе Радосављевића) и Акош Ухељи (заменик Розалије Екрес).

Седници нису присуствовали чланови Одбора: Александра Томић, Владимир Обрадовић, Бојана Букумировић и Верољуб Стевановић, нити њихови заменици.

На предлог председника, Одбор је, једногласно (13 гласова за), утврдио следећи:

Д н е в н и р е д:

1. Покретање поступка за избор председника, потпредседника и три члана Савета Државне ревизорске институције.

**ПРВА ТАЧКА ДНЕВНОГ РЕДА:** Покретање поступка за избор председника, потпредседника и три члана Савета Државне ревизорске институције

Верољуб Арсић је подсетио чланове Одбора да су Одлуком о избору председника, потпредседника и три члана Савета Државне ревизорске институције, коју је Народна скупштина донела на Трећој седници Првог редовног заседања у 2018. години, одржаној 19. априла 2018. године, за председника, потпредседника и три члана Савета Државне ревозорске институције изабрани др Душко Пејовић, Бојана Митровић, Невенка Бојанић, Маријана Симовић и Љиљана Димитријевић, на период од пет година.

С обзиром на то да председнику, потпредседнику и члановима Савета Државне ревизорске институције мандат истиче 19. априла 2023. године о чему је Државна ревизорска институција обавестила Одбор својим дописом од 17. октобра 2022. године, полазећи од законских одредби члана 20. Закона о Државној ревизорској институцији, потребно је покренути поступак избора новог председника, потпредседника и три члана Савета Државне ревизорске институције.

Имајући у виду наведене законске одредбе, као и обавезу овог одбора да, у складу са чланом 19. Закона, Народној скупштини поднесе предлог за новог председника, потпредседника и три члана Савета Државне ревизорске институције, потребно је покренути наведени поступак избора.

С тим у вези, предложио је да се упути допис председницима посланичких група у Народној скупштини са позивом да посланичка група достави предлог кандидата за председника, потпредседника и три члана Савета, у року од 8 дана, са биографијом кандидата и изјавом о прихватању кандидатуре.

Одбор за финансије, републички буџет и контролу трошења јавних средстава ће, као овлашћени предлагач, у поступку утврђивања предлога кандидата организовати разговор са кандидатима, у складу са чланом 203. став 3. Пословника Народне скупштине.

Одбор је, једногласно (13 гласова за) прихватио предлог да се упути допис председницима посланичких група у Народној скупштини са позивом да посланичка група достави предлог кандидата за председника, потпредседника и три члана Савета, у року од 8 дана, са биографијом кандидата и изјавом о прихватању кандидатуре.

Седница је завршена у 12,05 часова.

Седница је тонски снимана.

СЕКРЕТАР ОДБОРА ПРЕДСЕДНИК

Тијана Игњатовић Верољуб Арсић